SAM Driver za Braille Lite Blazie Engineering-a

Ovo je funkcijski potpuni SAM-ov driver za upotrebu s Braille Lite-om Blazie Engineering-a. To se odnosi na oba modela, to jest na Braille Lite 18 s 18 i Braille Lite 40 s 40 slovnih mjesta u retku.

Driver radi u oba sustava: Windows 95/98 i Windows NT.

Da bi driver bio djelotvoran, Braille Lite mora biti u postavi "govorna jedinica", a za serijski ulaz moraju se odabrati slijedeći parametri:

Brzina prijenosa: 9600 bauda,
Paritet: nema (no)
Informacijski bitovi (data bits): 8
Zaustavni bitovi (stop bit): 1
Dupleks: puni (full)
Komunikacija: hardver (hardware handshake).

Ovi se parametri postavljaju tako da se naredbom točkice 34-razmaknica na Braille Lite-u uđe u izbornik stanja (Status Menu). Izravno se do parametra "Brzina prijenosa" (baud rate) dolazi upisom slova "b" (točkice 12).

U postavu govorne jedinice ulazi se naredbama točkice 345-razmaknica i zatim točkice 1234-razmaknica.
Sve naredbe tipkama na Braille Lite-u nakon toga prelaze na čitač ekrana i ne mogu se izvoditi pomoću Braille Lite-a (osim naredbe točkice 345-razmaknica.

Za povratak u normalne funkcije na Braille Lite-u, to jest izlazak iz postave govorne jedinice  treba upisati naredbe točkice 345-razmaknic i nakon toga točkice 1234-razmaknica.

Za iscrpnije podatke o svim ovim naredbama treba pogledati priručnik Braille Lite-a.


Molimo vas da o svim eventualnim programskim pogreškama obavijestite Dolphin. Ako se sustav sruši, prijavite nam način rušenja, registre itd. koji se pojave u polju poruka za pogreške; priopćite nam i broj verzije drivera (provjerite u Exploreru - karakteristike datoteka).

Osobine
Automatsko pronalaženje brajevih redaka.
Simulacija kućica stanja.

Ograničenja
Govorne funkcije Braille Lite-a se ne koriste.

Naredbe tipkama
U nastavku slijedi popis tvornički definiranih tipaka što ih treba pritisnuti za svaku radnju na brajevom retku.
Vaš čitač ekrana neće podržavati neke od ovih funkcija.
Naredbe tipkama su jednake za oba modela: Braille Lite 18 i 40, osim što Braille Lite 40 ima dvije pomaknice, dok Braille Lite 18 samo jednu.

Pomak na početak prozora: Točkice 123
Pomak na donji lijevi rub prozora: Točkice 456
Pomak na fokus: Razmaknica
Lijevi rub prozora: Točkica 3
Desni rub prozora: Točkica 6
Prethodni redak: Točkica 1
Idući redak: Točkica 4
Prethodni znak: Točkice 13
Idući znak: Točkice 46
Čitanje unatrag: (18): Lijevi kraj pomaknice; (40) Lijevi kraj lijeve pomaknice
Čitanje prema naprijed: (18): Desni kraj pomaknice; (40) Desni kraj desne pomaknice
Prelazak u postavu 1 atributa: Točkica 2
Prelazak u postavu 2 atributa: Točkica 5
Prelazak u postavu poruka: Točkice 34
Uključivanje i isključivanje praćenja fokusa: Točkice 1235
Uključivanje i isključivanje osmotočkaste brajice: Točkice 236
Uključivanje i isključivanje prisutnosti kursora: Točkice 1346
Uključivanje i isključivanje postave fizičkog oblikovanja: Točkica 7
Uključivanje i isključivanje prikaza svih znakova u osmotočkastoj brajici: Točkica 8
Aktiviranje konfiguracije dijaloga: Točkice 123456

08-06-02
